им произход съгласно Споразумението за асоцииране, е без значение, тъй като приложимото правно основание за това разследване във връзка със заобикаляне на мерките е основният регламент, и по-специално член 23 от него (12).
 (28)
 Освен това след разгласяването мароканските органи, подкрепени от PGTEX Morocco SARL, заявиха, че разследването във връзка със заобикаляне на мерките не е разрешено съгласно член 24 от Споразумението за асоцииране между ЕС и Мароко, тъй като този член позволява налагането на антидъмпингови мерки върху мароканските продукти само ако са изпълнени условията на член VI от Общото споразумение за митата и търговията.
 (29)
 Комисията отхвърли това твърдение, тъй като член 24 от Споразумението за асоцииране между ЕС и Мароко не изключва каквото и да било разследване във връзка със заобикаляне на мерките, като се има предвид и фактът, че този член препраща и към съответното вътрешно законодателство. Когато Мароко и ЕС ратифицираха Споразумението за асоцииране през 2000 г., приложимият основен регламент вече съдържаше разпоредби във връзка със заобикаляне на мерките.
 (30)
 Накрая, мароканските органи, както и PGTEX Morocco SARL твърдяха, че разследването на Комисията във връзка със заобикаляне на мерките не е било разрешено съгласно правилата на СТО, по-специално съгласно член VI от ГАТТ и Споразумението за прилагане на член VI.
 (31)
 Комисията отхвърли твърдението и се позова на параграф 18 от преамбюла на основния регламент (13), в който е изложен подходът на Комисията в това отношение. На тази основа, подобно на много други членове на СТО, законодателството на Съюза съдържа разпоредби за борба с практиките за заобикаляне.
 2. РЕЗУЛТАТИ ОТ РАЗСЛЕДВАНЕТО
 2.1. Общи съображения
 (32)
 В съответствие с член 23, параграф 3 от основния регламент оценката за наличие на заобикаляне на мерките беше направена чрез последователен анализ на следните факти:
 —
 наличие на промяна в схемите на търговия между трети държави (Китай, Египет и Мароко) и Съюза;
 —
 тази промяна произтича от практика, процес или дейност, за които няма достатъчно основание или икономическа обосновка, различни от налагане на митото;
 —
 наличие на доказателства за нанесена вреда или за това, че коригиращият ефект на митото е изложен на риск по отношение на цените и/или количествата на сходния продукт; и
 —
 внасяният сходен продукт и/или части от него все още се ползва(т) от субсидията.
 (33)
 В член 23, параграф 3, втора алинея от основния регламент операциите по комплектуване не са изрично изброени като практика, процес или дейност, които представляват заобикаляне. Независимо от това, в член 23, параграф 3, втора алинея от основния регламент изрично се използва формулировката „inter alia“, което означава, че в него е предоставен неизчерпателен списък с възможни практики за заобикаляне. Ето защо в него са обхванати и други практики за заобикаляне, които не са изрично изброени във въпросния член, като например операции по комплектуване. Поради това, тъй като доказателствата, предоставени от заявителя в искането, сочат към операции по комплектуване в Мароко, Комисията също така анализира дали по аналогия са изпълнени критериите, посочени в член 13, параграф 2 от основния антидъмпингов регламент, по-специално:
 —
 дали операциите по комплектуване са започнали или значително са нараснали от или